CELEX: 62014TN0792
Language: et
Date: 2014-12-05 00:00:00
Title: Kohtuasi T-792/14 P: Eric Vanhalewyn’i  5. detsembril 2014 esitatud apellatsioonkaebus Avaliku Teenistuse Kohtu otsuse peale kohtuasjas F-101/13: Osorio jt versus Euroopa välisteenistus

9.2.2015   
            
            
               ET
            
            
               Euroopa Liidu Teataja
            
            
               C 46/57
            
         Eric Vanhalewyn’i 5. detsembril 2014 esitatud apellatsioonkaebus Avaliku Teenistuse Kohtu otsuse peale kohtuasjas F-101/13: Osorio jt versus Euroopa välisteenistus
   (Kohtuasi T-792/14 P)
   (2015/C 046/73)
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Eric Vanhalewyn (Grand Baie, Mauritius) (esindajad: advokaadid S. Orlandi ja T. Martin)
   
      Teine menetluspool: Euroopa välisteenistus
   
      Nõuded
   
   Apellant palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu (kolmas koda) 25. septembri 2014. aasta otsus kohtuasjas F-87/12: Osorio vs. Euroopa välisteenistus;
            
         
               —
            
            
               teha asjas uus otsus, millega:
               
                           —
                        
                        
                           tühistada vaidlustatud otsus;
                        
                     
                           —
                        
                        
                           mõista mõlema astme kohtukulud välja Euroopa välisteenistuselt.
                        
                     
         
      Väited ja peamised argumendid
   
   Hagiavaldusest ilmneb, et apellant palub tühistada Avaliku Teenistuse Kohtu (kolmas koda) 25. septembri 2014. aasta otsuse kohtuasjas F-101/13: Osorio jt vs. Euroopa välisteenistus.
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et Avaliku Teenistuse Kohus rikkus õigusnormi, leides esiteks, et asjaolu, et Euroopa välisteenistus ei võtnud vastu Euroopa Liidu ametnike personalieeskirjade X lisa artikli 10 üldisi rakendussätteid oli õigustatud asjaoluga, et Euroopa välisteenistusel oli selle artikli kohaldamisega seoses veel kohanemisaeg, ja teiseks, et hageja saab üldiste rakendussätete vastuvõtmata jätmisele tugineda ainult juhul, ta tõendab, et ametisse nimetav asutus on seda sätet kohaldanud meelevaldselt.
            
         
               2.
            
            
               Teine väide, et Avaliku Teenistuse Kohus rikkus õigusnormi, leides, et Euroopa välisteenistus on vaidlustatud otsust nõuetekohaselt põhjendanud, olgugi et selles ei olnud esitatud põhjusi, miks ametisse nimetav asutus ei arvestanud personalikomitee negatiivse arvamusega.
            
         
               3.
            
            
               Kolmas väide, et Avaliku Teenistuse Kohus rikkus õigusnormi, leides, et ametisse nimetav asutus oli üldiste rakendussätete puudumisel õigustatud väljaspool Euroopa Liitu töötavate ametnike töötamiskoha elamistingimiste raskuse hindamisel võtma arvesse muid parameetreid kui need, mis on ette nähtud personalieeskirjades.